De britiske Windwardøyene

De britiske Windwardøyene var en britisk koloni i Vestindia som eksisterte fra 1833 til 1960. Kolonien bestod av øyene Grenada, St. Lucia, Saint Vincent, Grenadinene, Barbados (sete for guvernøren til 1885, da øya ble en separat koloni), Tobago (til 1889 da den ble forent med Trinidad), og Dominica (fra 1940, da den ble overført fra De britiske Leewardøyene til Windwardøyene). 

Kolonien var også kjent som Federal Colony of the Windward Islands fra 1871 til juni 1956, og deretter som Territory of the Windward Islands fram til avkoloniseringen i 1960. 

Hovedstaden var St. George's på Grenada (opprinnelig Bridgetown på Barbados, 1871–1885). De var ikke noen enhetlig koloni, men en konføderasjon av separate kolonier med en felles guvernør. Hver øy hadde sine egne institusjoner; de hadde verken parlament, lover eller skatter felles.

Tidligere britiske kolonier
Karibia
Stater og territorier etablert i 1833
Stater og territorier opphørt i 1960